શુધ્ધ ઘી અત્યારે ૩૦૦ થી ૪૦૦ રૂપિયામાં કિલોના ભાવે બજારમાં વેચાય છે ત્યારે કેટલાક લોકો રાતમાં રૂપિયાવાળા બનવા માટે પૂજન પરપઝ અને નોન એનેબલ એવા લખાણ પેકીંગ ઉપર લખી સ્વાસ્થ્યને હાનિકારક બનાવટી ઘી નું ઉત્પાદન કરી વેચાણ કરતા કાયદાનો સહેજ પણ ડર રાખતા નથી. વિસનગરમાં આવુ બનાવટી ઘી બનાવાતુ હોવાની બાતમી મળતા ફૂડ એન્ડ ડ્રગ્સ વિભાગે રેડ કરી હતી. જેમાં કુલ ૪૦૫૬ કિલો માલ સીઝ કરી, અલગ અલગ છ નમુના લઈ ટેસ્ટીંગ માટે વડોદરા લેબોરેટરીમાં મોકલી આપવામાં આવ્યા હતા.